**HRASTOVLJE**

Naša ekskurzija se je pričela v rojstnem kraju Ivana Cankarja. V Vrhniki smo si ogledali cerkev na Klancu ter odšli naprej v mesto Hrastovlje.

Na vzpetini nad Hrastovljam stoji taborsko obzidje. Iznad obzidja se dviga vrh zvonika s piramidalno kapo. Za zidom je skrita kamnita podružnična srednjeveška cerkev z izstopajočo apsido. Cerkveno stavbo so postavili v poznoromanski tradiciji pred 15. stoletjem. Ob vhodu je prizidan zvonik. Obzidje, postavljeno v 15. in začetku 16. stoletja, je tlorisno nepravilen četverokotnik z valjastima stolpoma v izpostavljenih vogalih in ohranjenimi strelnimi linami v dveh etažah.



Notranjost cerkve je banjasto obokana in s štirimi enostavnimi zidanimi stebri predeljena v tri navidezne ladje. Vse stene in oboke do zadnjega kotička krasijo freske,ki jih je narisal domorodni kipar Jože Pohlen. Bolj temeljito poslikane cerkve v Sloveniji ni. Slikarije so nastale okoli leta 1490, verjetno s pomočjo več sodelavcev. Dolgo so bile skrite pod ometi. Znova so jih odkrili leta 1949 in jih za tem skrbno restavrirali. Med ikonografsko zanimivejše sodijo prizori iz Geneze v glavni ladji, kjer se prvi ljudje pojavljajo v značilnem kraškem okolju. Številne so freske s svetniki in preroki, posebej zanimivi so prizori kmečkih del. Upodobljen je še pasijonski ciklus in na severni strani pohod s poklonom Sv. treh kraljev. Na južni steni je naslikan najbolj znan prizor s srednjeveških fresk v Sloveniji: kontinuiran Mrtvaški ples. To je slikarska ali grafična podoba plesa ali sprevoda, v katerem so po stanovih razporejeni živi ljudje, [skeleti](http://sl.wikipedia.org/wiki/Okostje) mrličev in [smrt](http://sl.wikipedia.org/wiki/Smrt) sama. Freska je dolga sedem metrov. Vrstijo se značilno oblečeni pripadniki stanov, od dojenčka, berača do kralja in papeža, ki jih okostnjaki vodijo skozi življenje do groba. Sporoča nam pa, da [smrt](http://sl.wikipedia.org/wiki/Smrt) ne gleda na stan (tudi podkupiti– nekdo na freski okostnjaku ponuja zlatnike) se ne pusti.

